Skadet Zuccarello kan miste nattens Rangers-kamp
Zuccarello møtte aldri opp på Rangers sin morgentrening mandag. Økten var ikke frivillig, og det meldes i amerikanske medier at Zucca sto over på grunn av en skade. Hva slags skade det er snakk om, er ikke kjent. Rangers-trener Alain Vigneault uttalte etter treningen at det ikke vil bli tatt en avgjørelse på om nordmannen starter før det nærmer seg kampstart i Madison Square Garden. #NYR head coach Alain Vigneault says Mats Zuccarello is receiving treatment and is a game-time decision. - Sean Hartnett (@HartnettHockey)03.11.14, 05:21Nettstedet Blueshirt Banter skriver at Zuccarello virket å få en skade i leggen under helgens kamp mot Winnipeg Jets. Det var en match 27-åringen scoret i, etter både tre målløse perioder og ekstraomganger uten scoringer. Zuccarello satte Rangers' første straffe i mål, før tre av hans lagkompiser bommet på sine forsøk. Nordmannen skal ha fått behandling for den hittil ukjente skaden på formiddagen i dag. Zuccarello er ikke den eneste skaden som skaper hodebry for trener Vigneault før nattens hjemmekamp. Også Ryan McDonagh og Kevin Klein må stå over.
Det vil ikke bli avklart før like før kampstart om Mats Zuccarello (27) kan spille mot St. Louis Blues.